Naomi Bütow deel 8 wenke vir entrepreneurs in Welvaartskeppers: Strategieë wat jou lewe kan verander deur Riaan Botha | The Reading List
Naomi Bütow deel 8 wenke vir entrepreneurs in Welvaartskeppers: Strategieë wat jou lewe kan verander deur Riaan Botha
In sy jongste boek Welvaartskeppers gesels Riaan Botha met selfgemaakte miljoenêrs – gewone Suid-Afrikaners wat te midde van uitdagings en ná terugslae dit reggekry het om welvaart te skep.
Wat is die geheim van dié uitgelese groep? LAPA Uitgewers het 'n uittreksel gedeel waarin Riaan gesels met Naomi Bütow, 'n plaaslike entrepreneur en bemarkingspesialis, oor hoe sy sukses in die sakewêreld behaal het.
SUKSESSTORIE: NAOMI BÜTOW
Naomi Bütow is 'n entrepreneur en een van Suid-Afrika se mees ervare en gerespekteerde bemarkingspesialiste.
Ek glo vas dat selfsorg van kernbelang is as jy skerp wil bly. Party mense dink jy moet altyd besig en gestres wees om sukses in die sakewêreld te behaal. Dat jy altyd vir alles moet ja sê. Ek verskil radikaal van hierdie siening. My filosofie is om slimmer te werk, nie harder nie. As jy gedurig rondhol en jouself oorlaai met werk, gaan jou kernpligte daaronder begin ly. Stel grense wat jou in staat stel om 'n balans tussen jou loopbaan en jou persoonlike lewe te handhaaf.
Meditasie en asemhalingstegnieke help my om om te sien na my geestelike behoeftes. Probeer om in die oomblik te lewe – dit baat 'n mens niks om vas te val in die verlede of eindeloos te wroeg oor die toekoms nie. Ek geniet dit om tyd saam met my gesin deur te bring, en ná 'n paar jaar het ek dit uiteindelik reggekry om 100% teenwoordig te wees wanneer ek saam met my kinders is. Ek is ook 100% teenwoordig wanneer ek met my werk besig is. Ma's in die sakewêreld is geneig om hulle oor die werk te bekommer wanneer hulle saam met hul kinders is en om hulle oor hul kinders te bekommer wanneer hulle by die werk is. Lei jouself op om die twee wêrelde af te baken, en wees ten volle daar vir die mense saam met wie jy op daardie oomblik is – hetsy by die huis of by die werk.
Entrepreneurskap is 'n wipwaentjierit. Jy moet 'n persoonlikheid hê wat terugslae en uitdagings kan hanteer.
Moenie 'n onderneming begin as jy die soort mens is wat sku is om mense te bel en aan te dring op betaling nie.
Foto met dank aan www.naomibutow.com.
Tags Afrikaans Book excerpts Book extracts LAPA LAPA Uitgewers Mommy Mall South Africa Naomi Bütow Riaan Botha Uittreksel Welvaartskeppers